গৌরী মা
গৌরী মা (ফেব্রুয়ারি ১৮৫৭ – ১ মার্চ ১৯৩৮) ছিলেন রামকৃষ্ণের বিশিষ্ট শিষ্য ও সারদা দেবীর সঙ্গী। তিনি কলকাতার সারদেশ্বরী আশ্রম ও বালিকা বিদ্যালয়ের প্রতিষ্ঠাতা।তার পূর্বাশ্রমের নাম ছিল মৃড়ানী বা রুদ্রাণী। যদিও গৌরী মা দক্ষিণেশ্বরে বসবাস করতেন, তথাপি রামকৃষ্ণ তাকে সন্ন্যাসিনী ঘোষণা করেন এবং যাবতীয় ধর্মানুষ্ঠানসমূহ সম্পন্ন করেন। এসব ধর্মানুষ্ঠানের পর রামকৃষ্ণ তাকে গৌরীয়ানন্দ নাম প্রদান করেন, যদিও তিনি নিজে তাকে গৌরী বা গৌরীদাসি বলে সম্বোধন করতেন। তবে সাধারণভাবে তিনি গৌরী মা নামেই পরিচিত হন।